Irene-Louise van Wyk sing vir haar ma
JY LEES NOU Irene-Louise van Wyk sing vir haar ma
Sy is dalk nog op skool, maar Irene-Louise van Wyk se sangloopbaan wink. Haar eerste enkelsnit, wat pas uitgereik is, "So Unreal", is 'n duet saam met Nianell. Irene-Louise het die woorde self geskryf as 'n huldeblyk aan haar ma.
Luister hier na "So Unreal"
"Ek is besig om nog liedjies te skryf, en ek gaan die album vir my ma, In die middel, later vanjaar opneem."
Oor die liedjie saam met Nianell sê sy: "Die terugvoer wat ek tot dusver oor "So Unreal" gekry het, is oorweldigend. Mense is mal daaroor! Ek dink mense kan daarmee identifiseer omdat byna elkeen al iemand aan die dood afgestaan het.
"Die woorde verduidelik presies hoe ek gevoel het in daardie moeilike tyd. Nou kan mense meer weet as wat in die koerante gestaan het," vertel sy.